Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, f'konformità mal-Punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji ta' baġit u dwar il-ġestjoni finanzjarja tajba (applikazzjoni EGF/2014/010 IT/Whirlpool) /* COM/2014/0672 final */





MEMORANDUM TA’ SPJEGAZZJONI IL-KUNTEST TAL-PROPOSTA 1. Ir-regoli li japplikaw għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stipulati fir-Regolament (KE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) 1927/2006[1] (Ir-"Regolament tal-FEG"). 2. L-awtoritajiet Taljani ssottomettew l-applikazzjoni EGF/2014/010 IT/Whirlpool għal kontribuzzjoni finanzjarja mill-FEG, wara sensji minn Whirlpool Europe S.r.l u ħames fornituri u produtturi fl-istadju aħħari tal-produzzjoni fl-Italja. 3. Wara l-valutazzjoni tagħha ta’ din l-applikazzjoni, il-Kummissjoni kkonkludiet li, skont id-dispożizzjonijiet kollha applikabbli tar-Regolament tal-FEG, il-kundizzjonijiet għall-għoti ta’ kontribuzzjoni finanzjarja mill-FEG huma ssodisfati. SOMMARJU TAL-APPLIKAZZJONI Applikazzjoni tal-FEG: || EGF/2014/010 IT/Whirlpool Stat Membru: || L-Italja Reġjun(i) kkonċernat(i) (livell NUTS 2): || Provincia Autonoma di Trento (ITH2) Data ta’ sottomissjoni tal-applikazzjoni: || 18.6.2014 Data tal-konferma li l-applikazzjoni waslet: || 1.7.2014 Data tat-talba għal informazzjoni addizzjonali: || 2.7.2014 Data ta’ skadenza għall-forniment tal-informazzjoni addizzjonali: || 13.8.2014 Data ta’ skadenza għat-tlestija tal-valutazzjoni: || 5.11.2014 Kriterju ta’ intervent: || L-Artikolu 4(1)(a) tar-Regolament tal-FEG Impriża primarja: || Whirlpool Europe S.r.l. Settur(i) tal-attività ekonomika (Diviżjoni ta’ NACE Rev. 2)[2]: || Diviżjoni 27 ("Manifattura ta’ tagħmir elettriku") Numru ta’ sussidjarji, fornituri u produtturi fl-istadju aħħari tal-produzzjoni: || 5 Perjodu ta’ referenza (erba’ xhur): || mill-10 ta’ Diċembru 2013 sal-31 ta’ Marzu 2014[3] L-għadd ta’ sensji jew waqfiet ta’ attività matul il-perjodu ta’ referenza (a): || 608 L-għadd ta’ sensji jew waqfiet ta’ attività qabel jew wara l-perjodu ta’ referenza (b): || 0 Għadd totali ta’ sensji (a + b): || 608 Għadd totali stmat ta’ benefiċjarji fil-mira: || 608 Baġit għas-servizzi personalizzati (EUR) || 3 024 000 Baġit għall-implimentazzjoni tal-FEG[4] (EUR) || 126 000 Baġit totali (EUR) || 3 150 000 Kontribuzzjoni tal-FEG (60 %) (EUR) || 1 890 000 VALUTAZZJONI TAL-APPLIKAZZJONI Proċedura 4. Fit-18 ta’ Ġunju 2014, l-awtoritajiet Taljani ssottomettew l-applikazzjoni EGF/2014/010 IT/Whirlpool fi żmien 12-il ġimgħa mid-data li fiha l-kriterji ta’ intervent stabbiliti fl-Art. 4 tar-Regolament tal-FEG ġew issodisfati. Il-Kummissjoni kkonfermat li rċiviet l-applikazzjoni fi żmien ġimagħtejn mid-data ta’ sottomissjoni tal-applikazzjoni, fl-1 ta’ Lulju 2014. Il-Kummissjoni talbet informazzjoni addizzjonali mill-awtoritajiet Taljani fit-2 ta’ Lulju 2014. Din l-informazzjoni addizzjonali ngħatat fi żmien sitt ġimgħat mid-data tat-talba. Il-perjodu ta' 12-il ġimgħa mill-wasla tal-applikazzjoni kompluta li fih il-Kummissjoni għandha tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribut finanzjarju jiskadi fil-5 ta’ Novembru 2014. Eliġibbiltà tal-applikazzjoni L-intrapriżi u l-benefiċjarji kkonċernati 5. L-applikazzjoni hija marbuta ma’ 608 ħaddiem li ngħataw is-sensja minn Whirlpool Europe S.r.l. (‘l-impriża primarja’) u ħames fornituri u produtturi fl-istadju aħħari tal-produzzjoni: L-impriża primarja kienet topera fis-settur ekonomiku kklassifikat taħt id-diviżjoni 27 ta’ NACE Rev. 2 ("Manifattura ta’ tagħmir elettriku"). Is-sensji mogħtija mill-intrapriża kkonċernata jinstabu fir-reġjun tal-livell NUTS[5] 2 Provincia Autonoma di Trento (ITH2). Impriżi u għadd ta’ sensji Whirlpool Europe S.r.l. || 502 || Euroristorazione S.r.l. || 6 Ge@ Trentina Servizi s.c. || 52 || Girardini srl || 40 Tecnoplast group S.r.l. || 7 || O.M.R. snc di Giacomini & Co || 1 Għadd totali ta' impriżi: 6 || Għadd totali ta' sensji: || 608 Kriterju ta’ intervent: 6. L-awtoritajiet Taljani ssottomettew l-applikazzjoni skont il-kriterju ta’ intervent tal-Artikolu 4(1)(a) tar-Regolament tal-FEG, li jeħtieġ li tal-inqas 500 ħaddiem jingħataw is-sensja jew li titwaqqaf l-attività ta’ persuni li jaħdmu għal rashom, fuq perjodu ta’ referenza ta’ erba’ xhur, f’impriża fi Stat Membru, inklużi l-ħaddiema li jingħataw is-sensja fost il-fornituri u l-produtturi fl-istadju aħħari tal-produzzjoni tagħha. 7. L-awtoritajiet Taljani volontarjament qassru l-perjodu ta’ referenza ta’ 4 xhur stipulat fir-Regolament (UE) Nru 1309/2013 Il-perjodu ta’ referenza huwa mill-10 ta' Diċembru 2013 sal-31 ta' Marzu 2014. 8. L-applikazzjoni hija relatata ma’: – 502 ħaddiem li ngħataw is-sensja[6] fl-impriża primarja matul il-perjodu ta’ referenza ta’ erba’ xhur u – 106 ħaddiema ngħataw is-sensja mill-ħames fornitur u produttur fl-istadju aħħari tal-produzzjoni tal-impriża primarja matul il-perjodu ta’ referenza ta’ erba’ xhur; Il-kalkolu tas-sensji u tal-waqfien tal-attività 9. Is-sensji ġew ikkalkulati kif ġej: – 454 mid-data meta l-impjegatur, skont l-Artikolu 3(1) tad-Direttiva tal-Kunsill 98/59/KE[7], jgħarraf bil-miktub lill-awtorità pubblika kompetenti bis-sensji kollettivi ppjanati. L-awtoritajiet Taljani, qabel tlestiet il-valutazzjoni mill-Kummissjoni, kienu kkonfermaw li dawn l-454 sensja kienu ngħataw tabilħaqq; – 18 mid-data tal-avviż individwali tal-impjegatur biex ikeċċi jew iwaqqaf il-kuntratt ta’ impjieg tal-ħaddiem; – 136 mid-data tat-terminazzjoni de facto tal-kuntratt ta’ impjieg jew l-iskadenza tiegħu; Benefiċjarji eliġibbli 10. L-għadd totali ta’ benefiċjarji eliġibbli huwa 608. Rabta bejn is-sensji u l-kriżi ekonomika indirizzata fir-Regolament (KE) Nru 546/2009 11. Sabiex tiġi stabbilita r-rabta bejn is-sensji u l-kriżi finanzjarja u ekonomika globali indirizzata fir-Regolament (KE) Nru 546/2009, l-Italja ssostni li fl-2009, bħala konsegwenza tal-kriżi finanzjarja u ekonomika globali, l-ekonomija fil-livell tal-UE-28, kif ukoll l-ekonomija Taljana, għaddew minn tnaqqis sinifikanti fir-ritmu ekonomiku. Fl-2009, ir-rata ta’ tkabbir tal-PDG (bidla perċentwali fuq is-sena preċedenti) kienet ta' – 4,5% fil-livell tal-UE-28 u – 5,5% fl-Italja. Fl-2010 u l-2011, l-ekonomija tal-UE-28 irkuprat u r-rati ta’ tkabbir tal-PDG kienu ta' 2,0% u 1,6 % rispettivament, filwaqt li fl-2012 it-tkabbir tal-PDG fl-UE-28 kien għal darba oħra negattiv (– 0,4%) u kemxejn pożittiv (0,1 %) fl-2013. Ir-rata ta’ tkabbir tal-PDG Taljan kienet pożittiva fl-2010 (1,7 %) u fl-2011 (0,4 %) u negattiva minn dak iż-żmien 'l hawn (- 2,4 % fl-2012 u -1,9 % fl-2013). Rata ta' tkabbir reali tal-PDG (bidla perċentwali fuq is-sena preċedenti) Sors: il-Eurostat 12. Matul il-perjodu bejn l-2009 u l-2013, il-konsum tal-unitajiet domestiċi fl-Italja naqas f'erba' mill-ħames snin meta mqabbel mal-istess perjodu tas-sena ta’ qabel rispettiva. Il-konsum tal-unitajiet domestiċi naqas ukoll fil-livell tal-UE-28, iżda f'livell inqas. Konsum tal-unitajiet domestiċi (2005 = 100) Sors: il-Eurostat 13. Din is-sitwazzjoni ta’ reċessjoni kellha effett profond fuq l-għażliet tal-konsum tal-familji Taljani li kienu qiesu mill-ġdid id-deċiżjonijiet tagħhom dwar ix-xiri, b’mod partikolari dawk relatati ma’ xiri ta’ oġġetti li jservu għal ħafna żmien. L-apparat domestiku jappartjeni għal dan il-grupp ta’ prodotti. 14. Id-dejta disponibbli[8] tikkonferma t-tnaqqis sinifikanti fir-ritmu ekonomiku fil-produzzjoni ta’ NACE Rev. 2 diviżjoni 27 li jinkludu l-manifattura ta’ apparat domestiku. Il-produzzjoni ta’ dawn il-prodotti ilu jonqos fl-UE-28 għal sitt snin konsekuttivi (2008-2013). It-tnaqqis ewlieni seħħ fil-perjodu 2008-2009. Fl-Italja, il-produzzjoni ta’ dawn il-prodotti segwiet l-istess xejra negattiva bħal fl-UE-28, iżda b’tnaqqis aktar qawwi. Produzzjoni fl-industrija (NACE Rev.2 diviżjoni 27) Bidla perċentwali fuq is-sena preċedenti || 2008 || 2009 || 2010 || 2011 || 2012 || 2013 UE-28 || -9,2 || -18,0 || -0,3 || -3,3 || -3,8 || -2,0 L-Italja || -13,8 || -24,2 || -6,3 || -8,3 || -8,6 || -7,0 Sors: il-Eurostat 15. Skont id-dejta msemmija mill-awtoritajiet Taljani[9], kif muri fil-grafika ta’ hawn isfel, il-ħames l-akbar produtturi tal-apparat domestiku fl-Italja (Electrolux, Indesit, Whirlpool Europe, Franke u Antonio Merloni), sofrew tnaqqis qawwi fil-produzzjoni matul il-perjodu 2008-2012 minħabba l-kriżi ekonomika u finanzjarja. Produzzjoni ta’ apparat tal-ħames l-akbar produtturi fl-Italja (2007-2012) Sors: Euromonitor International 16. Sal-lum, is-settur tal-manifattura ta' tagħmir elettriku kien is-suġġett ta’ tliet applikazzjonijiet tal-FEG[10], kollha hemm huma bbażati wkoll fuq il-kriżi finanzjarja u ekonomika globali. L-argumenti mressqa f’applikazzjonijiet preċedenti tal-FEG marbuta ma’ dan is-settur jibqgħu validi. Avvenimenti li jwasslu għal sensji u waqfien ta’ attività 17. Il-grupp Whirlpool Europe għandu erba' impjanti tal-produzzjoni fl-Italja: Napli (magni tal-ħasil tal-ħwejjeġ), Siena (friżers,) Spini di Gardolo - Trento (friġis) and Cassinetta Biandronno - Varese (friġis, kukers u fran). F’Varese hemm ukoll il-kwartieri ġenerali għar-reġjun tal-Ewropa, il-Lvant Nofsani u l-Afrika (EMEA). 18. Minħabba l-kriżi ekonomika u finanzjarja li wasslet għal tnaqqis sinifikanti tal-konsum tad-djar, is-suq Taljan għal apparat kbir tad-djar naqas minn 3 174 biljuni fl-2010 għal 2 649 biljun fl-2013. Dan jirrappreżenta tnaqqis ta’ 16,5 %. 19. F’dawn l-aħħar snin, il-Whirlpool għamlet investimenti fis-sit ta' Spini di Gardolo. Madankollu l-investiment ma ħalliex l-effett mixtieq minħabba t-tnaqqis fid-domanda għal apparat kbir tad-djar u t-tnaqqis sussegwenti fil-produzzjoni (-170 000 unità matul il-perjodu 2008-2012 u -40 000 unità oħra fl-2013, li jirrappreżentaw tnaqqis fil-produzzjoni b’35 % fl-2013 meta mqabbel mal-2008). 20. Il-grupp Whirlpool Europe, li fl-ewwel nofs tal-2013 akkumula telf għal valur ta’ US 14-il miljun fl-Ewropa, żviluppa pjan ta’ negozju biex jaddatta l-istruttura tal-produzzjoni tiegħu għad-domanda tas-suq. Dan il-pjan kien jipprevedi l-għeluq tal-impjanti f’Norrkoeping (fl-Isvezja) and Spini di Gardolo (fl-Italja). Fit-28 ta’ Ġunju 2013, Whirlpool Europe infurmat lill-partijiet interessati rilevanti bil-pjanijiet tagħha għall-għeluq tas-sit Taljan u s-sensji sussegwenti tagħha u fl-20 ta’ Jannar 2014 l-impriża nnotifikat lill-awtorità pubblika kompetenti bil-miktub bis-sensji kollettivi ppjanati. L-impatt mistenni tas-sensji fir-rigward tal-ekonomija lokali, reġjonali jew nazzjonali u l-impjiegi 21. L-aktar komponent dinamiku tal-ekonomija tal-Provincia di Trento huwa s-settur tas-servizzi, fejn l-impjiegi ilhom jiżdiedu b'mod kontinwu. Fl-2013, 51 % tal-ħaddiema fil-Provinċja kienu impjegati fl-attivitajiet tas-servizzi. F’termini ta’ valur miżjud, is-settur tas-servizzi huwa predominanti (72,2 %), segwit b'qabża kbira mill-industrija (25,0 %) u l-agrikoltura (2,8 %). 22. Madwar 18 % tal-popolazzjoni attiva hija impjegata fl-industrija. L-impriżi industrijali fil-Provinċja, li fil-biċċa l-kbira tagħhom huma impriżi żgħar u ta’ daqs medju, jinsabu fil-wied ta' Adiġe, f’Vallagarina u Valsugana. Dawn joperaw fis-setturi tat-tessuti, l-injam, il-karta u l-mekkanika. Madankollu, l-unika distrett industrijali li huwa definit formalment bħala tali huwa d-distrett tal-porfirju u l-ġebel (NACE Rev. 2 diviżjoni 23, “manifattura ta’ prodotti minerali mhux metalliċi oħrajn”), li għandu madwar 452 impriża li jipproduċu aktar minn 1 400 000 tunnellata ta’ minerali fis-sena (dejta mill-2012)[11]. 23. Għalkemm il-Provinċja ta’ Trento hija waħda mit-territorji l-aktar dinamiċi u kompetittivi fl-UE, l-industrija f’dan it-territorju kienet affettwata ħafna mit-tnaqqis fir-ritmu ekonomiku mtawwal u li għadu għaddej. Id-dejta disponibbli[12] dwar il-varjazzjoni tal-fatturat tal-manifattura turi li l-valur tal-produzzjoni naqas fl-2012-2013 (-0.3%). 24. Is-suq lokali tax-xogħol ġie affettwat mit-tnaqqis fir-ritmu ekonomiku b’għadd sinifikanti ta’ sensji f’setturi ewlenin ta’ attività. Skont il-Banca d’Italia[13], fl-2013 ir-rata tal-impjiegi naqset fil-Provinċja ta’ Trento b’0,6 punti perċentwali għal 65,5 %, li huwa ftit inqas mill-medja tal-grigal tal-Italja (66,2 %). It-tnaqqis fl-impjiegi laqat kemm lis-settur tal-kostruzzjoni (-10.3 %) u lill-industrija (-2.4 %). 25. Skont id-dejta minn ALPAT[14] (l-Aġenzija tax-Xogħol tal-Provinċja Awtonoma ta’ Trento), ir-reklutaġġ naqas b’1,6 % fl-2011 u bi 2 % fl-2012 meta mqabbel mas-sena ta’ qabel. Ir-reklutaġġ ta’ ħaddiema żgħażagħ (sa 29 sena) naqas b’5,8 % fl-2011 u b'6,7 % fl-2012 meta mqabbel mas-sena ta’ qabel. 26. Ir-rata tal-qgħad irduppjat minn meta bdiet il-kriżi, u telgħet minn 2,9 % fl-2007 għal 6,1 % fl-2013. Is-sensji minn Whirlpool Europe S.r.l. — wieħed mill-ikbar impjegaturi fit-territorju sa ma għalaq — u l-fornituri u l-produttur fl-istadju aħħari tal-produzzjoni se jkollhom impatt negattiv sinifikanti fuq l-ekonomija reġjonali u se jkomplu jaggravaw is-sitwazzjoni tal-impjiegi fil-Provincia di Trento. Benefiċjarji fil-mira u azzjonijiet proposti Benefiċjarji fil-mira 27. L-għadd stmat ta’ ħaddiema fil-mira li mistennija jipparteċipaw fil-miżuri huwa ta' 608. It-tqassim tal-ħaddiema fil-mira skont is-sess, iċ-ċittadinanza u l-grupp ta’ età huwa kif ġej: Kategorija || Għadd ta' benefiċjarji fil-mira Sess: || Irġiel: || 422 || (69,41 %) || Nisa: || 186 || (30,59 %) Ċittadinanza: || Ċittadini tal-UE: || 506 || (83,22 %) || mhux ċittadini tal-UE: || 102 || (16,78 %) Grupp ta’ età: || 15-24 sena: || 32 || (5,26 %) || 25-29 sena: || 52 || (8,55 %) || 30-54 sena: || 462 || (75,99 %) || 55-64 sena: || 62 || (10,20 %) || 'il fuq minn 64 sena: || 0 || (0,00 %) Eliġibbiltà tal-azzjonijiet proposti 28. Is-servizzi personalizzati li jridu jiġu pprovduti lill-ħaddiema ssensjati jikkonsistu mill-azzjonijiet li ġejjin: – Sessjonijiet ta’ informazzjoni, parteċipazzjoni u reġistrazzjoni: L-ewwel miżura offruta lill-parteċipanti kollha tinkludi informazzjoni dwar is-servizzi u l-programmi ta’ taħriġ disponibbli u dwar ir-rekwiżiti ta’ ħiliet u taħriġ. Din hija wkoll l-opportunità għall-ħaddiema biex jipparteċipaw fil-miżuri biex jifformalizzaw ftehim ta’ parteċipazzjoni u ta’ interess. – L-għoti ta’ pariri u gwida. Il-konsulent jintervjeni immedjatament wara l-proċess ta' reġistrazzjoni u huwa figura ewlenija fil-proċess lejn l-integrazzjoni mill-ġdid f’impjieg. Il-konsulent biss għandu l-istampa sħiħa tal-iżvilupp tal-ħaddiem assenjat lilu. Il-konsulent jaqsam mal-ħaddiem “patt ta’ azzjoni” li jiġi rivedut jew ikkumplimentat jekk meħtieġ. Il-konsulent se jipprovdu gwida vokazzjonali lill-ħaddiema ssensjati li jistgħu jaċċessaw servizzi tal-għoti ta' pariri fi kwalunkwe ħin fuq talba (jiġifieri meta jkollhom diffikultajiet biex jagħmlu għażliet, meta jħossu li s-sens ta' motivazzjoni tagħhom naqas jew sempliċiment meta jkollhom bżonn ta’ appoġġ). – Valutazzjoni tal-ħiliet. Dan hu maħsub biex jgħin lill-ħaddiema jidentifikaw il-ħiliet tagħhom u l-opportunitajiet relatati mal-interessi tagħhom u biex jistabbilixxu pjan realistiku għall-karriera tagħhom. Il-miżura, li tinvolvi l-għoti ta' pariri intensivi u personalizzati, hija strutturata bħala rotta li tikkonsisti minn għadd ta' stadji li fihom il-ħaddiem u l-konsulent jaħdmu flimkien fuq xi kwistjoni partikolari (eż. opportunitajiet, interessi, analiżi tal-motivazzjonijiet u l-istennijiet, u l-bqija). Wara li jsiru dawn il-valutazzjonijiet, titfassal karta sommarju li telenka fil-qosor il-ħiliet tal-ħaddiem, il-proġetti individwali tiegħu/tagħha u pjan ta’ azzjoni. – Taħriġ ġenerali u taħriġ mill-ġdid. Din il-miżura għandha l-għan li tħarreġ lill-ħaddiema f'erba' kompetenzi ddefiniti bħala l-kompetenzi ewlenin fir-Rakkomandazzjoni tal-Parlament Ewropew u tal-Kunsill tat-18 ta' Diċembru 2006 dwar il-Kompetenzi Ewlenin għat-Tagħlim Tul il-Ħajja[15]: 1) Komunikazzjoni fl-ilsien nattiv; 2) Komunikazzjoni f'ilsna barranin; 3) Kompetenza matematika u kompetenzi bażiċi xjentifiċi u teknoloġiċi; u 4) Kompetenza diġitali. Dawn il-korsijiet jinkludu attendenza fil-klassi u tagħlim mill-bogħod biex jiġi evitat is-sindromu ta' "ritorn għall-bank tal-iskola". – Taħriġ vokazzjonali. It-taħriġ vokazzjonali se jiffoka fuq setturi fejn jeżistu jew jinħolqu l-opportunitajiet, bħal dak tat-turiżmu; l-ikel u x-xorb; l-ambjent u r-riċiklaġġ tal-iskart; u l-bqija jew impjiegi li jeħtieġu liċenzja vokazzjonali bħal-liċenzji tas-sewqan għat-trakkijiet u l-karozzi tal-linja; l-armar, iż-żarmar u l-ipproċessar tal-falk; is-sistemi tat-tisħin; u l-bqija – Gwida personalizzata (Coaching). Din għandha l-għan li tħarreġ lill-ħaddiema fl-erba' kompetenzi ewlenin għat-tagħlim tul il-ħajja li mhumiex inklużi fit-taħriġ ġenerali u fil-miżura ta' taħriġ mill-ġdid: 1) Kapaċità għat-tagħlim; 2) Kompetenzi soċjali u ċiviċi; 3) Sens ta' inizjattiva u intraprenditorija; u 4) L-għarfien u l-espressjoni kulturali. Dan it-taħriġ huwa strutturat f’żewġ sessjonijiet individwali u tliet sessjonijiet fi gruppi (gwida personalizzata ta' tim). – L-akkumpanjament wara l-integrazzjoni mill-ġdid fl-impjieg u l-akkumpanjament lejn l-intraprenditorija. Biex iħaffu t-tranżizzjoni l-mentors se jkomplu jiggwidaw lill-ħaddiema wara l-integrazzjoni mill-ġdid tagħhom fis-suq tax-xogħol. L-akkumpanjament lejn l-ħolqien ta’ negozju jew li wieħed jaħdem għal rasu se jikkonsisti fi tutoring personalizzat matul il-proċess kollu tat-tnedija tan-negozju (l-analiżi tal-fattibbiltà, u l-assistenza għat-tħejjija ta’ pjan għan-negozju, appoġġ fir-rigward tar-rekwiżiti amministrattivi, u l-bqija). – Provvediment sakemm jitfittex impjieg. Għal kull ġurnata li fiha jkunu qed jieħedu sehem fil-miżuri tal-FEG, il-ħaddiema se jirċievu provvediment li huwa l-ekwivalenti għal jum wieħed tal-provvediment Taljan għall-għajxien 'CIGS'[16]. – Provvediment għall-parteċipazzjoni u kontribuzzjoni għall-ispejjeż tal-ivvjaġġar. Biex jiġu koperti l-ispejjeż imġarrbin meta jieħdu sehem fil-miżura, il-benefiċjarji se jirċievu EUR 20 għal kull jum ta’ parteċipazzjoni. – Benefiċċju ta’ għoti ta’ impjieg: Dan il-pagament jibbenefika lill-ħaddiema ssensjati billi jiffaċilita l-impjieg mill-ġdid tagħhom taħt kuntratti b’terminu fiss jew permanenti f’kumpanija differenti. Għal impjieg mill-ġdid taħt kuntratti permanenti l-kumpanija li timpjega se tirċievi EUR 3 000 għal kull ħaddiem filwaqt li għal impjieg mill-ġdid taħt kuntratti b’terminu fiss ta’ mill-inqas 12-il xahar, il-kumpanija li timpjega se tirċievi EUR 2 000 għal kull ħaddiem. 29. L-azzjonijiet proposti, deskritti hawnhekk, jikkostitwixxu miżuri attivi fis-suq tax-xogħol fi ħdan l-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jiħdux post miżuri passivi ta’ ħarsien soċjali. 30. L-awtoritajiet Taljani taw l-informazzjoni meħtieġa dwar azzjonijiet li huma obbligatorji għall-impriżi kkonċernati bis-saħħa tal-liġi nazzjonali jew skont arranġamenti kollettivi. Huma kkonfermaw li kontribuzzjoni finanzjarja mill-FEG mhux se tieħu post azzjonijiet bħal dawn. Baġit stmat 31. L-ispejjeż totali stmati huma ta’ EUR 3 150 000, li jinkludu nefqa għal servizzi personalizzati ta’ EUR 3 024 000 u nefqa għal attivitajiet ta' tħejjija, ta’ ġestjoni, ta' informazzjoni u pubbliċità u ta' kontroll u rappurtar ta’ EUR 126 000. 32. Il-kontribuzzjoni finanzjarja totali mitluba mill-FEG hija ta’ EUR 1 890 000 (60 % tal-ispejjeż totali). Azzjonijiet || Għadd stmat ta’ parteċipanti || Spiża stmata għal kull parteċipant (EUR) (*) || Spejjeż totali stmati (EUR) (**) Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG) Sessjonijiet ta’ informazzjoni, parteċipazzjoni u reġistrazzjoni (Informazione e sensibilizzazione, presa in carico e patto di accompagnamento) || 608 || 6 || 3 500 L-għoti ta’ pariri u gwida (Counselling e patto di azione) || 500 || 379 || 189 500 Valutazzjoni tal-ħiliet (Bilancio delle competenze) || 200 || 670 || 134 000 Taħriġ ġenerali u taħriġ mill-ġdid (Formazione alle competenze generali o trasversali) || 500 || 2 000 || 1 000 000 Taħriġ vokazzjonali (Formazione specialistica / per patenti di mestieri) || 200 || 3 200 || 640 000 Gwida personalizzata (Coaching). || 80 || 1 331 || 106 500 L-akkumpanjament wara l-integrazzjoni mill-ġdid fl-impjieg u l-akkumpanjament lejn l-intraprenditorija. (Accompagnamento all'inserimento professionale). || 250 || 402 || 100 500 Subtotal (a): || – || 2 174 000; (71,89 %) Provvediment u inċentivi (Azzjonijiet skont l-Artikolu 7(1)(b) tar-Regolament tal-FEG) Provvediment tat-tiftix tal-impjieg (Indennità di CIGS) || 200 || 300 || 60 000 Provvediment għall-parteċipazzjoni u kontribuzzjoni għall-ispejjeż tal-ivvjaġġar (Indennità di partecipazione o di frequenza) || 400 || 100 || 40 000 Benefiċċju ta’ għoti ta’ impjieg (Incentivi all'assunzione) || 250 || 3 000 || 750 000 Subtotal(b): || – || 850 000 (28,11 %) Azzjonijiet skont l-Artikolu 7(4) tar-Regolament tal-FEG 1. Attivitajiet preparatorji || – || 14 687 2. Ġestjoni || – || 61 840 3. Informazzjoni u pubbliċità || – || 12 368 4. Kontroll u rapportar || – || 37 105 Subtotal (c): || – || 126 000 (4,00 %) Spejjeż totali (a + b + c): || – || 3 150 000 Kontribuzzjoni tal-FEG (60 % tal-ispejjeż totali) || – || 1 890 000 (*) Biex jiġu evitati d-deċimali, l-ispejjeż stmati għal kull ħaddiem ġew arrotondati. Madankollu l-arrotondament ma għandu l-ebda impatt fuq l-ispiża totali ta’ kull miżura li jifdal bħal fl-applikazzjoni mressqa mill-Italja. (**) It-totali ma jaqblux peress li ċ-ċifri huma arrotondati. 33. L-ispejjeż tal-azzjonijiet identifikati fit-tabella ta’ hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-pakkett ikkoordinat ta’ servizzi personalizzati. L-awtoritajiet Taljani kkonfermaw li dawn l-azzjonijiet jiddependu mill-parteċipazzjoni attiva tal-benefiċjarji fil-mira fl-attivitajiet ta’ tiftix ta’ impjieg jew taħriġ. Perjodu ta’ eliġibbiltà tan-nefqa 34. L-awtoritajiet Taljani bdew jipprovdu s-servizzi personalizzati lill-benefiċjarji fil-mira fl-4 ta’ Frar 2014. Għaldaqstant, in-nefqa fuq l-azzjonijiet imsemmija fil-punt 28 għandha tkun eliġibbli għal kontribuzzjoni finanzjarja mill-FEG mill-4 ta’ Frar 2014 sat-18 ta’ Ġunju 2016. 35. L-awtoritajiet Taljani bdew iġarrbu n-nefqa amministrattiva sabiex jimplimentaw il-FEG fl-4 ta’ Frar 2014. Għaldaqstant, in-nefqa għal attivitajiet ta' tħejjija, ta’ ġestjoni, ta' informazzjoni u pubbliċità u ta' kontroll u rappurtar għandha tkun eliġibbli għal kontribuzzjoni finanzjarja mill-FEG mill-4 ta’ Frar 2014 sas-18 ta’ Diċembru 2016. Il-komplementarjetà mal-azzjonijiet iffinanzjati minn fondi nazzjonali jew tal-Unjoni 36. Is-sorsi ta’ prefinanzjament jew ta’ kofinanzjament nazzjonali huma kif ġej: Whirlpool Europe S.r.l. (impriża primarja) għal ammont ta’ EUR 1 200 000 f’appoġġ lill-eks-ħaddiema tagħha, u l-finanzjament pubbliku mill-INPS[17] għal ammont ta’ EUR 60 000. 37. L-awtoritajiet Taljani indikaw li l-miżuri deskritti hawn fuq li jirċievu kontribuzzjoni finanzjarja mill-FEG mhumiex se jirċievu wkoll għajnuna minn strumenti finanzjarji oħra tal-Unjoni. Proċeduri għall-konsultazzjoni tal-benefiċjarji fil-mira jew ir-rappreżentanti tagħhom jew l-imsieħba soċjali kif ukoll l-awtoritajiet lokali u reġjonali 38. L-awtoritajiet Taljani indikaw li l-pakkett ikkoordinat ta’ servizzi personalizzati tfassal b’konsultazzjoni mal-ħaddiema u l-imsieħba soċjali. 39. Il-miżuri ppjanati, il-kontenut tagħhom, l-aspetti rilevanti tal-implimentazzjoni tagħhom (inkluż iż-żmien) ġew ippreżentati u diskussi mal-eks ħaddiema ta' Whirlpool tas-sit ta' Spini di Gardolo waqt il-laqgħat (15 b'kollox) li nżammu tul il-perjodu ta' Frar u Marzu tal-2014. Mill-ħaddiema kollha li ħadu sehem f’dawn il-laqgħat, 393 diġà rreġistraw bħala parteċipanti fil-miżuri. 40. L-imsieħba soċjali ġew involuti mill-bidu fil-ġestjoni tal-kriżi korporattiva ta’ Whirlpool Europe Srl, fir-rigward tas-sit ta’ Spini di Gardolo. Huma kienu element ewlieni fit-tfassil tal-pakkett ikkoordinat ta’ servizzi personalizzati propost għall-finanzjament tal-FEG. Fl-1 ta' April 2014, ġie ffirmat ftehim li fformalizza l-parteċipazzjoni ta' dawn it-trejdjunjins mir-rappreżentanti tagħhom: Rappresentanza Sindacale Aziendale di Confederazione Generale Italiana del Lavoro (RSA di CGIL), Confederazione Italiana Sindacati dei Lavoratori (CISL), Unione Italiana del Lavoro (UIL), Federazione Impiegati Operai Metallurgici (FIOM), Federazione Italiana Metalmeccanici (FIM) u Unione Italiana Lavoratori Metalmeccanici del Trentino. Barra minn hekk, il-pakkett ta’ servizzi ġie miftiehem ukoll mill-partijiet interessati ekonomiċi u soċjali rappreżentati fil-Bord tad-Diretturi ta’ ALPAT (il-konfederazzjonijiet tat-trejdjunjins CGIL, CISL u UIL fi Trentino, l-Associazione degli industriali del Trentino, Associazione degli Artigiani e delle Piccole Imprese del Trentino and Unione Commercio e Turismo del Trentino)[18]. Il-partijiet interessati ekonomiċi u soċjali se jkunu involuti wkoll fil-monitoraġġ tal-implimentazzjoni u tat-tfassil mill-ġdid possibbli tal-miżuri, barra milli jkunu assoċjati fl-evalwazzjoni tar-riżultati. Sistemi ta’ ġestjoni u kontroll 41. L-applikazzjoni tinkludi deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. L-Italja nnotifikat lill-Kummissjoni li l-kontribut finanzjarju se jkun ġestit mill-Ministero del lavoro e delle politiche sociali - Direzione Generale per le Politiche Attive e Pasive del Lavoro (MLPS — DG PALP) kif ġej: MLPS — DG PALP — Ufficio A (eks-DG POF - Div. VII) se jaġixxi bħala l-awtorità ta' ġestjoni, MLPS — DG PALP — Ufficio B (eks-DG POF - Div. VI) bħala l-awtorità ta' ċertifikazzjoni u MLPS — DG PALP — Ufficio C (eks-DG POF - Div. II) bħala l-awtorità ta' awditu. ALPAT se jkun il-korp intermedjarju għall-awtorità ta’ ġestjoni. Impenji mogħtija mill-Istat Membru kkonċernat 42. L-awtoritajiet Taljani taw il-garanziji kollha meħtieġa rigward dawn li ġejjin: – il-prinċipji tat-trattament ugwali u tan-nondiskriminazzjoni se jiġu rispettati fl-aċċess għall-azzjonijiet proposti u fl-implimentazzjoni tagħhom: – ir-rekwiżiti stabbiliti fil-leġiżlazzjoni nazzjonali u tal-UE dwar is-sensji kollettivi ġew sodisfatti; – meta l-impriżi li jkunu taw is-sensja jkomplu l-attivitajiet tagħhom wara t-tkeċċijiet, huma jkunu kkonformaw mal-obbligi legali tagħhom li jirregolaw l-għotjiet tas-sensja u jkunu pprovdew għall-ħaddiema tagħhom kif xieraq; – l-azzjonijiet proposti jipprovdu appoġġ għal ħaddiema individwali u ma għandhomx jintużaw għal kumpaniji jew setturi li qegħdin jiġu ristrutturati; – l-azzjonijiet proposti mhux se jirċievu għajnuna finanzjarja minn fondi jew strumenti finanzjarji oħra tal-Unjoni u mhu se jitħalla jsir l-ebda finanzjament doppju; – l-azzjonijiet proposti jkunu kumplimentari ma’ azzjonijiet iffinanzjati mill-Fondi Strutturali; – il-kontribuzzjoni finanzjarja mill-FEG se tikkonforma mar-regoli proċedurali u materjali tal-Unjoni dwar l-għajnuna mill-Istat. IMPLIKAZZJONI BAĠITARJA Proposta baġitarja 43. L-Artikolu 12 tar-Regolament tal-Kunsill (UE, Euratom) Nru 1311/2013 li jistabbilixxi l-qafas finanzjarju pluriennali għas-snin 2014-2020[19] jippermetti l-mobilizzazzjoni tal-Fond Ewropew ta' Aġġustament għall-Globalizzazzjoni (FEG) fil-limitu massimu annwali ta' EUR 150 miljun (prezzijiet tal-2011) minbarra l-intestaturi rilevanti tal-qafas finanzjarju. 44. Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset l-għadd ta’ benefiċjarji fil-mira, l-azzjonijiet proposti u l-ispejjeż stmati, u meta jitqies l-ammont massimu possibbli ta' kontribut finanzjarju mill-FEG u l-ambitu għall-allokazzjoni mill-ġdid tal-approprjazzjonijiet, il-Kummissjoni tipproponi li jiġi mobilizzat il-FEG għall-ammont ta’ EUR 1 890 000, li jirrappreżenta 60 % tal-ispejjeż totali tal-azzjonijiet proposti, sabiex tiġi mogħtija kontribuzzjoni finanzjarja għall-applikazzjoni. 45. Id-deċiżjoni proposta, li jiġi mobilizzat il-FEG, se tittieħed b’mod konġunt mill-Parlament Ewropew u mill-Kunsill, kif stipulat fil-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta' baġit u dwar ġestjoni finanzjarja tajba[20]. 46. B’mod separat, il-Kummissjoni tippreżenta talba ta’ trasferiment sabiex fil-baġit tal-2014 iddaħħal approprjazzjonijiet speċifiċi ta’ impenn, kif mitlub fil-punt 13 tal-Ftehim Interistituzzjonali tat-2 ta’ Diċembru 2013. Sors tal-approprjazzjonijiet ta’ pagament 47. Se jintużaw approprjazzjonijiet allokati lil-linja baġitarja tal-FEG fil-baġit tal-2014 biex ikopru l-ammont ta’ EUR 1 890 000. Atti relatati 48. Filwaqt li tippreżenta din il-proposta għal deċiżjoni biex jiġi mmobilizzat il-FEG, il-Kummissjoni se tippreżenta proposta lill-Parlament Ewropew u lill-Kunsill għal trasferiment tal-ammont ta’ EUR 1 890 000 fl-intestatura baġitarja rilevanti. 49. Fl-istess waqt li tadotta l-proposta għal deċiżjoni biex jiġi mobilizzat il-FEG, il-Kummissjoni se tadotta deċiżjoni dwar kontribuzzjoni finanzjarja, permezz ta' att ta' implimentazzjoni, li għandu jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni biex jiġi mobilizzat il-FEG. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, f'konformità mal-Punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji ta' baġit u dwar il-ġestjoni finanzjarja tajba (applikazzjoni EGF/2014/010 IT/Whirlpool) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006[21], u b’mod partikolari l-Artikolu 15(4) tiegħu, Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba[22], u b'mod partikolari l-punt 13 tiegħu, Wara li kkunsidraw il-proposta mill-Kummissjoni Ewropea, Billi: (1) Il-Fond Ewropew ta’ Aġġustament għall-Globalizzazzjoni (FEG) kien stabbilit biex isostni lill-ħaddiema li jkunu ngħataw is-sensja u lil persuni li jaħdmu għal rashom li jkunu waqqfu l-attività tagħhom b'riżultat ta’ bidliet strutturali kbar fix-xejriet tal-kummerċ dinji minħabba l-globalizzazzjoni, b'riżultat ta’ kontinwazzjoni tal-kriżi finanzjarja u ekonomika globali indirizzata fir-Regolament (KE) Nru 546/2009[23], jew b'riżultat ta’ kriżi ekonomika u finanzjarja globali ġdida, u sabiex jgħinhom fl-integrazzjoni mill-ġdid tagħhom fis-suq tax-xogħol. (2) Il-FEG ma għandux jaqbeż l-ammont massimu annwali ta' EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013. (3) L-Italja ssottomettiet applikazzjoni għall-mobilizzazzjoni tal-FEG, fir-rigward tas-sensji[24] minn Whirlpool Europe S.r.l. u ħames fornituri u produtturi fl-istadju aħħari tal-produzzjoni fit-18 ta’ Ġunju 2014 u ssupplimentatha b’informazzjoni addizzjonali kif stipulat fl-Artikolu 8.3 tar-Regolament (UE) Nru 1309/2013. Din l-applikazzjoni tikkonforma mar-rekwiżiti għad-determinazzjoni ta’ kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013. (4) Għaldaqstant, il-FEG għandu jiġi mmobilizzat sabiex tiġi pprovduta kontribuzzjoni finanzjarja li tammonta għal EUR 1 890 000 għall-applikazzjoni sottomessa mill-Italja, ADOTTAW DIN ID-DEĊIŻJONI: Artikolu 1 Għall-baġit ġenerali tal-Unjoni Ewropea għas-sena finanzjarja 2014, il-FEG għandu jiġi mmobilizzat biex jipprovdi s-somma ta’ EUR 1 890 000 f’approprjazzjonijiet ta’ impenn u ta’ pagament. Artikolu 2 Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea. Magħmul fi Brussell, Għall-Parlament Ewropew Għall-Kunsill Il-President Il-President [1] ĠU L 347, 20.12.2013, p. 855. [2] Regolament (KE) Nru 1893/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-klassifikazzjoni tal-istatistika ta’ attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1). [3] L-awtoritajiet Taljani volontarjament qassru l-perjodu ta’ referenza ta’ 4 xhur stipulat fir-Regolament (UE) Nru 1309/2013 [4] Skont ir-raba' paragrafu tal-Artikolu 7 tar-Regolament (UE) Nru 1309/2013. [5] Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34). [6] Skont it-tifsira tal-Artikolu 3(a) tar-Regolament tal-FEG. [7] Id-Direttiva tal-Kunsill 98/59/KE tal-20 ta' Lulju 1998 dwar l-approssimazzjoni tal-liġijiet tal-Istati Membri dwar redundancies kollettivi (ĠU L 225, 12.8.1998, p. 16). [8] Eurostat, Production in industry (NACE Rev.2 Division 27). Dejta annwali, bidla perċentwali. http://epp.eurostat.ec.europa.eu/portal/page/portal/statistics/search_database [9] Euromonitor International, http://www.euromonitor.com/ [10] EGF/2009/010 LT AB Snaige COM(2010) 008, EGF/2011/023 IT Antonio Merloni COM(2013) 90 u EGF/2014/010 IT Whirlpool, il-każ attwali. [11] Filiera del Porfido di Qualità, http://www.trentinosviluppo.it/Contenuti-istituzionali/Press-room/Comunicati-stampa/Porfido-278-aziende-scommettono-sulla-filiera-di-qualita [12] Banca d’Italia (2013), L’economia delle Province autonome di Trento e di Bolzano, Economie Regionali, numero5; Banca d’Italia (2013), L’economia delle Province autonome di Trento e di Bolzano. Aggiornamento congiunturale, Economie Regionali, numero27. [13] Banca d’Italia (2013), L’economia delle Province autonome di Trento e di Bolzano, Economie Regionali, numero5; Banca d’Italia (2013), L’economia delle Province autonome di Trento e di Bolzano. Aggiornamento congiunturale, Economie Regionali, numero27. [14] ALPAT, Osservatorio del mercato del lavoro, http://www.agenzialavoro.tn.it/agenzia/osservatorio [15] ĠU L394/10, 30.12.2006 [16] CIGS hija skema taħt il-liġi Taljana, li tikkonsisti minn benefiċċju finanzjarju mħallas mill-Istituto Nazionale della Previdenza Sociale-INPS (l-Istitut Nazzjonali tas-Sigurtà Soċjali) lill-ħaddiema sospiżi mix-xogħol jew li jkunu qed jaħdmu sigħat imnaqqsa. [17] Istituto Nazionale della Previdenza Sociale. [18] L-Assoċjazzjoni tal-Industrijalisti ta’ Trentino, l-Assoċjazzjoni tal-Artiġjani u Impriżi ta’ Daqs Żgħir ta' Trentino u l-Għaqda tal-Kummerċ u t-Turiżmu ta’ Trentino. [19] ĠU L 347, 20.12.2013, p. 884. [20] ĠU C 373, 20.12.2013, p. 1. [21] ĠU L 347, 20.12.2013, p. 855. [22] ĠU C 373, 20.12.2013, p. 1. [23] ĠU L 167, 29.6.2009, p.26. [24] Skont it-tifsira tal-Artikolu 3(a) tar-Regolament tal-FEG.